sagorsarker/bangla-wikipedia huggingface dataset:
পিটো পর্বত

পিটো পর্বত (ইংরেজি:Peyto;উচ্চারণ: ) (স্থানীয়ভাবে পিটো চূড়া নামে পরিচিত) কানাডার আলবার্টা প্রদেশে অবস্থিত কানাডিয় রকি পর্বতমালার অন্তর্গত একটি পর্বত। পর্বতটি ব্যানফ জাতীয় উদ্যানের অভ্যন্তরে ওয়াপ্টা বরফক্ষেত্রের উত্তরে, ব্রিটিশ কলাম্বিয়া প্রদেশের সীমানা হতে ১ কিলোমিটার পূর্বে; বো গিরিপথ হতে ৫ কিলোমিটার উত্তরপূর্বে অবস্থিত। পর্বতটি 'আইসফিল্ড পার্কওয়ে' নামে পরিচিত 'আলবার্টা মহাসড়ক ৯৩'-এর সর্বোচ্চ বিন্দু। পিটো পর্বতের পাদেশে পিটো হ্রদ অবস্থিত।
১৮৯৬ সালে কানাডিয় অভিযাত্রী ওয়াল্টার উইলকক্স, ব্যানফ ও লুইস হ্রদের অধিবাসি, পর্বত পথ প্রদর্শক, প্রাণী শিকারী ও পরিবর্তীতে ব্যানফ জাতীয় উদ্যানের অয়ার্ডেন এবেনেজার উইলিয়াম 'বিল' পিটো'র নামানুসারে এই পর্বতের নামকরণ করেন। ১৯২৮ সালে কানাডার 'জিওগ্রাফিকাল নেমস বোর্ড' নামটির আনুষ্ঠানিক স্বীকৃতি দেয়। ১৯৩৩ সালে পর্বতারোহি কনরাড কেইন ও তার দল সর্বপ্রথম এই চূড়া আরোহণ করেছিলেন।
ব্যানফ জাতীয় উদ্যানের অন্যান্য পর্বতের মত পিটো পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।
কোপেনের জলবায়ু শ্রেনীবিভাগ অনুযায়ী পিটো পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। পিটো পর্বতচূড়ার বারিপাতে জমা পানি নেমে এসে উত্তর সাসক্যাচুয়ান নদীর উপনদী মিস্টায়া নদী'র মাধ্যমে নিষ্কাশিত হয়।
অনুপ রাজ শর্মা

অনুপ রাজ শর্মা ১১ ফেব্রুয়ারি ২০১০ থেকে ২৫ শে মার্চ ২০১০ পর্যন্ত নেপালের প্রধান বিচারপতি ছিলেন। এর আগে ছিলেন মিন বাহাদুর রায়মাজি এবং পরে ছিলেন রাম প্রসাদ শ্রেষ্ঠা। ২০১৪ সালে তিনি জাতীয় মানবাধিকার কমিশনের (এনএইচআরসি) সভাপতির পদে নিযুক্ত হন।
কারেন তান পুয়ে কিউ

কারেন তান পুয়ে কিউ (জন্ম: ১৯৬২) সিঙ্গাপুর সশস্ত্র বাহিনীতে কর্নেল পদে পৌঁছানো প্রথম মহিলা। ২০১৪ সালে তাকে সিঙ্গাপুর উইমেন হল অফ ফেমে অন্তর্ভুক্ত করা হয়েছে। 
তান বিবাহিত এবং তার দুটি ছেলে রয়েছে। তিনি ২০০৭ সালে সেনাবাহিনী থেকে অবসর গ্রহণ করেন এবং এসটি ইলেকট্রনিক্সের জেনারেল ম্যানেজার হন।
সিন কেক তং

সিন কেক তং (; জুন ১৯৪৪ - ২৭ ফেব্রুয়ারি ২০১৭) একজন সিঙ্গাপুরের বিশিষ্ট রাজনীতিবিদ ছিলেন, যিনি সিঙ্গাপুর পিপলস পার্টি প্রতিষ্ঠা করেছিলেন।
১৯৮৬-৮৭ অস্ট্রেলিয়া ক্রিকেট দলের ভারত সফর

অস্ট্রেলিয়া ক্রিকেট দল ১৯৮৬-৮৭ মৌসুমকে ঘিরে তিন-টেস্ট নিয়ে গড়া সিরিজ ও পাঁচটি-ওডিআই নিয়ে গড়া সিরিজ খেলার উদ্দেশ্যে ভারত গমন করে।
ঐ টেস্ট সিরিজটি ০-০ ব্যবধানে ড্রয়ে পরিণত হয়। তন্মধ্যে, একটি টেস্ট টাই হয়েছিল। ভারত দল একদিনের সিরিজের ৩-২ ব্যবধানে জয় পায়। টেস্ট সিরিজের প্রথমটি টাইয়ের কারণে স্মরণীয় হয়ে থাকবে। টেস্ট ক্রিকেটের ইতিহাসে এটি দ্বিতীয় টাই হিসেবে পরিচিতি পেয়ে আসছে। স্মর্তব্য যে, প্রথম টাই টেস্ট ১৯৬০-৬১ মৌসুমে ওয়েস্ট ইন্ডিজ-অস্ট্রেলিয়ার মধ্যে হয়েছিল।
সিরিজের পূর্বে নিউজিল্যান্ডের বিপক্ষে অস্ট্রেলিয়া দল দুই-টেস্ট নিয়ে গড়া সিরিজে পরাজিত হয় ও ১৯৮৫-৮৬ মৌসুমের গ্রীষ্মকালে ভারতের বিপক্ষে কোনক্রমে ০-০ ব্যবধানে সিরিজ ড্র করে। এরপর নবনিযুক্ত কোচ বব সিম্পসনের তত্ত্বাবধানে দলটি নব আঙ্গিকে গড়ে উঠে। তবে, অস্ট্রেলিয়া দল সাম্প্রতিককালের ১৯৮৪ সালের সফরে ভারতের পরিবেশের সাথে অপরিচিত ছিল না।
লরি সল, গ্রেগ চ্যাপেল, জিম হিগস ও ববি সিম্পসন মূল দলটি নির্বাচিত করেন। ৩০ এপ্রিল, ১৯৮৬ তারিখে দলের সদস্যদের নামের তালিকা ঘোষণা করা হয়:
শীর্ষস্থানীয় বেশ কয়েকজন অস্ট্রেলীয় ক্রিকেটারকে দলের বাইরে রাখা হয়। তারা নিষিদ্ধ ঘোষিত দক্ষিণ আফ্রিকা সফরের যাবার জন্যে চুক্তিবদ্ধ হন ও আন্তর্জাতিক ক্রিকেটে অংশগ্রহণের জন্যে নিষেধাজ্ঞার কবলে পড়েন।
সফরে দল নির্বাচকমণ্ডলী: অ্যালান বর্ডার, ডেভিড বুন, বব সিম্পসন।
১৯৮৫-৮৬ মৌসুমের পুরো গ্রীষ্মকালে ওয়েন ফিলিপস অস্ট্রেলিয়ার উইকেট-রক্ষক হিসেবে দায়িত্ব পালন করেন। এরপর, টিম জোরারকে তার স্থলাভিষিক্ত করা হয় ও তিনি ব্যাটিংয়ে দক্ষতা আনয়ণে চেষ্টা চালিয়েছিলেন। তাসত্ত্বেও দল নির্বাচকমণ্ডলী কর্তৃক তিনি উপেক্ষিত হন। নিউজিল্যান্ডে সফরকারী দলের একমাত্র সদস্য হিসেবে তাকে ভারত গমনার্থে দলে রাখা হয়নি। ঐ রাতে তার অন্তর্ভূক্তি না হবার প্রশ্নে গণমাধ্যমে ওয়েন ফিলিপস মন্তব্য করেন যে, ‘আমার ইচ্ছে ছিল যে আম দলের সাথে যাব। কিন্তু, তারা তা করেনি। দল গঠনকারী ঐ সকল বাজে লোকদেরকে দেখে নেব।’ অস্ট্রেলিয়ান ক্রিকেট বোর্ড থেকে তার উপর $২০০০ মার্কিন ডলার জরিমানা ধার্য্য করা হয় ও তিনি আর অস্ট্রেলিয়ার পক্ষে খেলেননি।
১৯ আগস্ট তারিখে সফরের প্রস্তুতি গ্রহণকল্পে অ্যালান বর্ডার কাউন্টি ক্রিকেটে এসেক্স দল থেকে বেশ আগেভাগে দেশে চলে আসেন। বব সিম্পসন, গ্রেগ চ্যাপেল ও অ্যাশলে মলেটের তত্ত্বাবধানে অস্ট্রেলিয়া দলের ছয়দিনের বিশেষ প্রশিক্ষণের আয়োজন করা হয়।
ভারত দল চারমিনার চ্যালেঞ্জ কাপ ৩-২ ব্যবধানে জিতে নেয়।
এ সফরে ডেভিড বুন ও জিওফ মার্শ অস্ট্রেলিয়ার উদ্বোধনী জুটি হিসেবে এবং ডিন জোন্স টেস্ট ব্যাটসম্যান হিসেবে নিজেদের প্রতিষ্ঠিত করেন। গ্রেগ ম্যাথিউস শীর্ষসারির স্পিনার হিসেবে আবির্ভূত হন। ডিন জোন্স পরবর্তীতে মন্তব্য করেন যে, টাই টেস্টের মাধ্যমেই অস্ট্রেলীয় ক্রিকেটের ঘুরে দাঁড়ানোর মাইলফলক হিসেবে চিত্রিত হয়। তবে, ১৯৮৬-৮৭ মৌসুমের অ্যাশেজ সিরিজে অস্ট্রেলিয়া ২-১ ব্যবধানে পরাভূত হয়েছিল। ঐ সিরিজ শেষে বুন, রিচি, ম্যাথুজ, ম্যাকডারমট, ডেভিডস, গিলবার্ট ও ব্রাইটকে অস্ট্রেলিয়ার টেস্ট দল থেকে বাদ দেয়া হয়েছিল।
খেলোয়াড়দের মূল্যবান অভিজ্ঞতা লাভের মাধ্যমে অস্ট্রেলিয়া দল সফলতার সাথে ১৯৮৭ সালের ক্রিকেট বিশ্বকাপের শিরোপা জয় করে।
ফুন কোক কোয়াং

ফুন কোক কোয়াং () একজন সিঙ্গাপুরের সিভিল ইঞ্জিনিয়ার, বর্তমানে সিঙ্গাপুরের ন্যাশনাল ইউনিভার্সিটির একজন বিশিষ্ট অধ্যাপক এবং ভাইস প্রোভোস্ট এবং এর আগে ছিলেন এখানকার প্রোভোস্টের চেয়ার অধ্যাপক। তিনি টেলর অ্যান্ড ফ্রান্সিস জার্নাল "জোরিস্কের" প্রতিষ্ঠাতা প্রধান-সম্পাদক। তিনি আমেরিকান সোসাইটি অফ সিভিল ইঞ্জিনিয়ার্সের ফেলোও রয়েছেন। তিনি এর আগে টঙ্গজি বিশ্ববিদ্যালয়ের কোয়াং-হুয়া অধ্যাপকও ছিলেন।
হেনডং সান

হেনডং সান বর্তমানে নানিয়াং টেকনোলজিকাল বিশ্ববিদ্যালয়ের একজন সিঙ্গাপুরের পদার্থবিদ এবং আমেরিকান ফিজিক্যাল সোসাইটির একজন নির্বাচিত ফেলো।
ইমরাম বিন মোহামেদ

ইমরাম বিন মোহামেদ (জন্ম ২২ জুন ১৯৪৪) তিনি আগে সিঙ্গাপুর এয়ারলাইন্সের সিনিয়র ম্যানেজার এবং সিঙ্গাপুর এয়ারলাইন্সের চিফ ফ্লাইট ইঞ্জিনিয়ার ছিলেন, সেখানে তিনি ৪২ বছর ধরে কাজ করেছেন। তিনি মুসলিম পেশাদারদের সমিতির প্রাক্তন চেয়ারম্যানও ছিলেন, যার তিনি প্রতিষ্ঠাতা সদস্য ছিলেন।
তিনি সিঙ্গাপুরের ৮ম সংসদের মনোনীত সংসদ সদস্য ছিলেন। পরে, সিঙ্গাপুরে প্রধানমন্ত্রীর কার্যালয়ের অধীনে তাকে পিস অব জাস্টিস পাবলিক পদ দেওয়া হয়েছিল। তিনি সিঙ্গাপুরের ২০১১ সালের সংসদীয় নির্বাচনে মালয় সম্প্রদায় কমিটিতে দায়িত্ব পালন করেছিলেন, ২০১৫ সালের সংসদীয় নির্বাচনে মালয় সম্প্রদায় কমিটির সভাপতি ছিলেন, এবং আবারও ২০১৭ সালের রাষ্ট্রপতি নির্বাচনে মালয় সম্প্রদায়ের উপ-কমিটির সভাপতি ছিলেন।
মালি জাতীয় ফুটবল দল

মালি জাতীয় ফুটবল দল () হচ্ছে আন্তর্জাতিক ফুটবলে মালির প্রতিনিধিত্বকারী পুরুষদের জাতীয় দল, যার সকল কার্যক্রম মালির ফুটবলের সর্বোচ্চ নিয়ন্ত্রক সংস্থা মালীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬০ সালের ১৩ই এপ্রিল তারিখে, মালি প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারে অনুষ্ঠিত উক্ত ম্যাচে মালি মধ্য আফ্রিকান প্রজাতন্ত্রকে ৪–৩ গোলের ব্যবধানে পরাজিত করেছিল।
৬০,০০০ ধারণক্ষমতাবিশিষ্ট স্তাদ দু ২৬ মার্সে "লে আইগলে" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মালির রাজধানী বামাকোয় অবস্থিত। বর্তমানে এই দলের ম্যানেজারের দায়িত্ব পালন করছেন মুহাম্মদ মাগাসুবা এবং অধিনায়কের দায়িত্ব পালন করছেন আমিয়েঁর রক্ষণভাগের খেলোয়াড় মোল্লা ওয়াগ।
মালি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে মালি এপর্যন্ত ১২ বার অংশগ্রহণ করেছে, যার মধ্যে সেরা সাফল্য হচ্ছে ১৯৭২ আফ্রিকান কাপ অফ নেশন্সের ফাইনালে পৌঁছানো, যেখানে তারা কঙ্গো প্রজাতন্ত্রের কাছে ৩–২ গোলের ব্যবধানে পরাজিত হয়েছে।
সেদু কেইতা, মুহম্মদু সিদিবে, মুহম্মদু দিয়ারা, ফ্রেদেরিক কানুতে এবং মোল্লা ওয়াগের মতো খেলোয়াড়গণ মালির জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৩ সালের জুন মাসে প্রকাশিত র‌্যাঙ্কিংয়ে মালি তাদের ইতিহাসে সর্বপ্রথম সর্বোচ্চ অবস্থান (২৩তম) অর্জন করে এবং ২০০১ সালের অক্টোবর মাসে প্রকাশিত র‌্যাঙ্কিংয়ে তারা ১১৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মালির সর্বোচ্চ অবস্থান হচ্ছে ৪০তম (যা তারা ১৯৭১ সালে অর্জন করেছিল) এবং সর্বনিম্ন অবস্থান হচ্ছে ১২৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
অ্যাভাস্ট সিকিউর ব্রাউজার

অ্যাভাস্ট সিকিউর ব্রাউজার হচ্ছে অ্যাভাস্ট সফটওয়্যার কর্তৃক তৈরি একটি ওয়েব ব্রাউজার যা ইন্টারনেট সুরক্ষা এবং গোপনীয়তার উপর আলোকপাত করে। ক্রোমিয়ামের উপর ভিত্তি করে ব্রাউজারটি তৈরি হয়েছে। এটি মাইক্রোসফট উইন্ডোজ, ম্যাক ওএস এবং অ্যান্ড্রয়েড অপারেটিং সিস্টেমে চালানো যায়।
প্রাথমিকভাবে অ্যাভাস্ট অ্যান্টিভাইরাসের অ-মুক্ত সংস্করণের (পেইড ভার্সন) সাথে অ্যাভাস্ট সিকিউর ব্রাউজার যুক্ত করে দেওয়া হতো। পরবর্তীতে ২০১৬ সালের মার্চ থেকে অ্যাভাস্ট ব্রাউজারটিকে বিনামূল্যের সংস্করণের সাথেও যুক্ত করে। প্রথমদিকে অ্যাভাস্ট সিকিউর ব্রাউজারটিকে মূলত "সেফজোন" নামে ডাকা হতো। পরবর্তীতে ২০১৮ সালের শুরুর দিকে সেফজোনকে "অ্যাভাস্ট সিকিউর ব্রাউজার" হিসাবে পুনরায় রিব্র্যান্ড করা হয়। 
পুনর্গঠন ও পুনর্নামকরণের আগে সেফজোনের নকশা অপেরা ব্রাউজারের মতো ছিল। ব্যবহারকারী অনলাইনে লেনদেন পরিচালনার জন্য আর্থিক বা কেনা-বেচার সাইটগুলো পরিদর্শন করলে স্বয়ংক্রিয়ভাবে সেফজোন চালু হয়।
২০১৫ সালের ডিসেম্বরে তাভিস ওর্ম্যান্ডি ব্রাউজারটির নিরাপত্তা সংক্রান্ত দুর্বলতা খুঁজে পায়। এই দুর্বলতার ফলে অ্যাভাস্ট সেফজোন ব্রাউজারে হ্যাকারদের মাধ্যমে ক্ষতিকারক জাভাস্ক্রিপ্ট কোড ঢুকানোর সুযোগ ছিল। অ্যাভাস্ট দ্রুত সমস্যাটির অস্থায়ী সমাধান করে এবং কয়েক দিনের মধ্যেই ঐ দুর্বলতাটি পূর্ণরূপে দূর করে। 
ক্রোমিয়ামের মূল বৈশিষ্ট্যগুলো ছাড়াও অ্যাভাস্ট সিকিউর ব্রাউজারে নিম্নলিখিত বৈশিষ্ট্যগুলো অন্তর্ভুক্ত রয়েছে:
অ্যাভাস্ট সিকিউর ব্রাউজার ব্যবহারকারীকে ক্ষতিকারক ওয়েবপৃষ্ঠা ও এক্সটেনশানগুলো প্রবেশ (অ্যাক্সেস) করতে বাধা দেয়। সফটওয়্যারটির সকল বৈশিষ্ট্য "সুরক্ষা ও গোপনীয়তা কেন্দ্র" নামে পরিচিত একটি কেন্দ্রীয় ব্যবহারকারী ইন্টারফেস থেকে নিয়ন্ত্রিত হয়।
ইন্দুবালা দেবী

ইন্দুবালা দেবী () (নভেম্বর , ১৮৯৮ – ৩০ নভেম্বর , ১৯৮৪) বাংলার খ্যাতনামা গায়িকা-অভিনেত্রী এবং নজরুলগীতির প্রবাদপ্রতিম শিল্পী ।
ইন্দুবালার জন্ম ১৮৯৮ খ্রিস্টাব্দের নভেম্বরে ব্রিটিশ ভারতের অমৃতসরে। পিতা মতিলাল ছিলেন কবি মনমোহন বসুর দ্বিতীয় পুত্র। ইন্দুবালার মা রাজাবালা ট্রাপেজি হিসাবে কাজ করতেন পিতার 'গ্রেট বেঙ্গল সার্কাসে'। তবে ইন্দুবালার জন্মের পর তার মা সার্কাসের কাজ ছেড়ে চলে আসেন কলকাতায় এবং আশ্রয় পান জীবনকৃষ্ণ ঘোষের কাছে এবং সঙ্গীতচর্চা শুরু করেন। মায়ের কাছে ইন্দুবালা গান শেখার পর প্রথমে সঙ্গীত চর্চা শুরু করেন গৌরীশঙ্কর মিশ্রের কাছে। এ ছাড়াও তালিম নেন কালীপ্রসাদ মিশ্র, ইলাহি বক্স এবং কিংবদন্তি সঙ্গীতশিল্পী গওহর জানের কাছে। পরবর্তীকালে তিনি যাঁদের সান্নিধ্য পান তারা হলেন গিরীন চক্রবর্তী, কমল দাশগুপ্ত, সুবল দাশগুপ্ত, জামিরুদ্দিন খান এবং কাজী নজরুল ইসলাম। পরবর্তীকালে ইন্দুবালা হয়ে ওঠেন নজরুলগীতির প্রবাদপ্রতিম শিল্পী।
আঠারো বছর বয়সে তার প্রথম গানের রেকর্ড - 'ওরে মাঝি তরী হেথায়' এবং 'তুমি এস হে, এস হে'। শোভাবাজার রাজবাড়ি, কালীকৃষ্ণ ঠাকুরের বাড়ি, হরেন শীল ও খেলাত ঘোষের বাড়ির তিনি নিয়মিত গায়িকা ছিলেন। ১৯২৭ খ্রিস্টাব্দে যখন ইন্ডিয়ান ব্রডকাস্টিং সার্ভিস (পরবর্তীতে অল ইন্ডিয়া রেডিও বা আকাশবাণী) যখন সম্প্রচার শুরু করে, দ্বিতীয় দিনের শিল্পী ছিলেন ইন্দুবালা। পরবর্তী পঞ্চাশ বৎসর ধরে তিনি ছিলেন বেতারের নিয়মিত শিল্পী। ১৯৩৬ খ্রিস্টাব্দে মহীশূর রাজদরবারে র সভা-গায়িকা হিসাবেও কাজ করেছেন। প্রায় পাঁচ দশকের বেশি সময় ধরে বাংলার ঘরে ঘরে বাজত ইন্দুবালার গান-
সঙ্গীতের পাশাপাশি নাটক ও সিনেমায় তিনি অভিনয় করেছিলেন। অভিনয় শুরু করেন ১৯২২ খ্রিস্টাব্দে সার্কাসের মেয়েদের নিয়ে তৈরি তার মায়ের 'রামবাগান ফিমেল কালী থিয়েটার' এ। পরে বাংলা মঞ্চের বহু নাটকে তিনি অংশ নিয়েছিলেন। শিশিরকুমার ভাদুড়ীর সঙ্গে প্রথম অভিনয় করেন 'প্রফুল্ল' নাটকে। স্টার থিয়েটারে ' নসীরাম' নাটকে প্রথম দানীবাবুর সঙ্গে অভিনয় করার সুযোগ পান। চলচ্চিত্রে তার প্রথম অভিনয় ১৯৩৩ খ্রিস্টাব্দে 'যমুনা পুলিন' ছায়াছবিতে। এরপর একে একে তিনি ৪৮ টি ছবিতে অভিনয় করেন। উল্লেখযোগ্য ছবিগুলি ছিল -
বাংলা ও হিন্দি ছাড়াও তিনি তামিল, তেলুগু, উর্দু ওড়িয়া পাঞ্জাবি ছবিতেও অভিনয় করেছেন। ভালো নাচতে পারতেন। ১৯৫৬ খ্রিস্টাব্দে বারবণিতাদের নিয়ে তিনি যে সম্মেলনের প্রয়াস করেছিলেন তার নাম দিয়েছিলেন 'সমাজ উপেক্ষিতা পতিতা নারীদের সম্মেলন'।
১৯৭৫ খ্রিস্টাব্দে ভারত সরকারের সংগীত নাটক অকাদেমি পুরস্কার লাভ করেন। ১৯৭৬ খ্রিস্টাব্দে এইচএমভি গোল্ডেন ডিস্ক এবং আকাশবাণী থেকে পুরস্কার লাভ করেন।
ইন্দুবালা দেবী ১৯৮৪ খ্রিস্টাব্দে ৩০ শে নভেম্বর কলকাতায় প্রয়াত হন।
ব্রায়ান ইয়ং

ব্রায়ান অ্যান্ড্রু ইয়ং (; জন্ম: ৩ নভেম্বর, ১৯৬৪) হোয়াঙ্গারেই এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ উইকেট-রক্ষক-ব্যাটসম্যান হিসেবে খেলতেন। ডানহাতে ব্যাটিংয় পারদর্শী ছিলেন ব্রায়ান ইয়ং।
১৯৬৪ সালে নর্থল্যান্ড রিজিওনের হোয়াঙ্গারেই এলাকায় ব্রায়ান ইয়ংয়ের জন্ম। ১৯৮৩-৮৪ মৌসুম থেকে ১৯৯৮-৯৯ মৌসুম পর্যন্ত ব্রায়ান ইয়ংয়ের প্রথম-শ্রেণীর খেলোয়াড়ী জীবন চলমান ছিল। উইকেট-রক্ষক ও নিচেরসারির ব্যাটসম্যান হিসেবে নর্দার্ন ডিস্ট্রিক্টসের পক্ষে খেলোয়াড়ী জীবনের সূত্রপাত ঘটে তার।
জানুয়ারি, ১৯৮৪ সালে ঐ দলটির পক্ষে প্রথম-শ্রেণীর ক্রিকেটে অভিষেক ঘটে। এরপর থেকে ১৯৯৭-৯৮ মৌসুমের শেষদিক পর্যন্ত ঐ দলে খেলতে থাকেন। তারপর, তিনি অকল্যান্ড দলে চলে যান। সেখানে পেশাদারী ক্রিকেটার হিসেবে অকল্যান্ডের পক্ষে সর্বশেষ মৌসুম খেলেন তিনি। তন্মধ্যে, নর্দার্ন ডিস্ট্রিক্টসের পক্ষে দেড় শতাধিক খেলায় অংশ নিয়েছিলেন।
সমগ্র খেলোয়াড়ী জীবনে পঁয়ত্রিশটি টেস্ট ও চুয়াত্তরটি একদিনের আন্তর্জাতিকে অংশগ্রহণ করেছেন ব্রায়ান ইয়ং। ৩ ডিসেম্বর, ১৯৯৩ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৮ মার্চ, ১৯৯৯ তারিখে ওয়েলিংটনে সফরকারী দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।
ডানহাতি উদ্বোধনী ব্যাটসম্যান হিসেবে টেস্টে দুই সহস্রাধিক রান সংগ্রহ করেছিলেন। তন্মধ্যে, ১৯৯৭ সালে শ্রীলঙ্কার বিপক্ষে নিজস্ব ব্যক্তিগত সর্বোচ্চ ২৬৭ রানের অপরাজিত ইনিংস খেলেন।
টেস্ট অভিষেকের পূর্বে ডিসেম্বর, ১৯৯০ সালে মেলবোর্নে স্বাগতিক অস্ট্রেলিয়ার বিপক্ষে ওডিআইয়ে অংশগ্রহণের মাধ্যমে আন্তর্জাতিক ক্রিকেট অঙ্গনে আবির্ভূত হন ব্রায়ান ইয়ং। ১৯৯০-এর দশকের শুরুরদিকে রক্ষণাত্মক ধাঁচের উদ্বোধনী ব্যাটসম্যান হিসেবে খেলতেন।
১৯৯৩-৯৪ মৌসুমে অস্ট্রেলিয়া গমন করেন। ডিসেম্বর, ১৯৯৩ সালে স্বাগতিক দলের বিপক্ষে প্রথম টেস্টে অংশ নেন। ধীরগতিসম্পন্ন উদ্বোধনী ব্যাটসম্যানের মর্যাদা পান ও এ ধরনের খেলার কারণে প্রাচীনপন্থী, সাবেকী-বিদ্যালয় হিসেবে চিত্রিত হন। ব্রিসবেনে নিজস্ব প্রথম টেস্ট ইনিংসে ১৬৭ বল মোকাবেলান্তে মাত্র ৩৮ রান তুলেন। এরপর, দ্বিতীয় ইনিংসে তিনি ১২২ বলে ৫৩ রান তুলেন।
ডিসেম্বর, ১৯৯৪ সালে টেস্ট ক্রিকেটের ইতিহাসের তৃতীয় মন্থরতম অর্ধ-শতরানের ইনিংস খেলেন। ১৯৯৪-৯৫ মৌসুমের শীতকালে দক্ষিণ আফ্রিকা গমন করেন। সিরিজের দ্বিতীয় টেস্টে ৩৩৩ মিনিটে ৫০ রান তুলেন। তবে, তার এ ধরনের ব্যাটিংয়ের কল্যাণ তার দল জয়লাভ করেছিল। ১৯৯৪ সালে ক্রাইস্টচার্চ টেস্টে দূর্দান্ত খেলেন। সফররত পাকিস্তান দলের বিপক্ষে চতুর্থ ইনিংসে দূরূহ জয়ের লক্ষ্যমাত্রায় ১২০ রান তুলেন। এ পর্যায়ে পঞ্চম উইকেটে শেন থমসনের সাথে ১৫৪ রানের জুটি গড়েন।
মার্চ, ১৯৯৭ সালে ডুনেডিন টেস্টে ২৬৭ রানের অপরাজিত ইনিংস খেলেন। এটিই তার খেলোয়াড়ী জীবনের একমাত্র দ্বি-শতরানের ইনিংস ছিল। এরফলে, তার দল শ্রীলঙ্কার বিপক্ষে ইনিংস বিজয়ে সক্ষমতা দেখায়। তার এ সংগ্রহটি ঐ সময়ে যে-কোন নিউজিল্যান্ডীয় খেলোয়াড়ের দ্বিতীয় সর্বোচ্চ সংগ্রহ ছিল ও দেশের উদ্বোধনী ব্যাটসম্যান হিসেবে সর্বোচ্চ ছিল। এছাড়াও, কার্যকরী স্লিপ ফিল্ডার ছিলেন ব্রায়ান ইয়ং। টেস্ট পর্যায়ের প্রত্যেক ইনিংসেই গড়ে একটি ক্যাচ তালুবন্দী করেছিলেন।
স্টাম্পড

স্টাম্পড হল ক্রিকেটে একজন ব্যাটসম্যানকে আউট করার একটি পদ্ধতি। এই পদ্ধতিতে, ব্যাটসম্যান তার ক্রিজের বাইরে থাকাকালীন উইকেট-রক্ষক উইকেট ভেঙে দিয়ে আউট করে। (সাধারণত বলকে মারার চেষ্টায়, ব্যাটসম্যান তার পপিং ক্রিজ ছেড়ে সামনে এগিয়ে যায়)। স্টাম্পিং এর ক্রিয়াটি কেবলমাত্র উইকেট রক্ষকই করতে পারে; ব্যাটসম্যান যখন ছুটে রান নেবার চেষ্টা করছে না এবং কেবলমাত্র বৈধ বল থেকেই এই আউট হতে পারে (যেমন কোন নো-বল নয়), এটি রান আউটের একটি বিশেষ অবস্থা।
"নিজের ক্রিজের বাইরে থাকা" বলতে বোঝায়, ব্যাটসম্যানের দেহের কোনও অংশ বা তার ব্যাট ক্রিজের পিছনে মাটি স্পর্শ না করে থাকা – অর্থাৎ, ক্রিজের পিছনে থাকা সত্ত্বেও যদি তার ব্যাট মাটি থেকে কিছুটা উপরে থাকে, বা যদি তার পা ক্রিজের রেখার ওপরে থাকে এবং এর পিছনের মাটি স্পর্শ না করে, তাহলে তাকে আউট বিবেচনা করা হবে (যদি উইকেটরক্ষক বল দিয়ে উইকেট ভেঙে থাকে)। ফিল্ডিং দলের একজনকে (যেমন উইকেট রক্ষক নিজেই) উইকেটের জন্য আম্পায়ারকে জিজ্ঞাসা করে অবশ্যই আবেদন (ক্রিকেট) আবেদন করতে হবে। আবেদনটি সাধারণত স্কোয়ার-লেগ আম্পায়ারের দিকে করা হয়, সে আবেদনের বিষয়ে রায় দেওয়ার জন্য সর্বোত্তম অবস্থানে থাকে।
কট, বোল্ড, লেগ বিফোর উইকেট এবং রান আউটের পরে স্টাম্পিং হল আউট করার পঞ্চম সাধারণ ধরন, যদিও আক্রমণাত্মক ব্যাটিংয়ের কারণে টুয়েন্টি২০ ক্রিকেটে এই আউট বেশি দেখা যায়। এটি ক্রিকেট আইনের ৩৯ নম্বর ধারা অনুসারে পরিচালিত হয়। সাধারণত মাঝারি বা ধীর গতির বোলারের (বিশেষত, স্পিন বোলার) বোলিংয়ে এই আউট বেশি দেখা যায়, দ্রুতগতির বোলারদের ক্ষেত্রে উইকেট রক্ষক উইকেট থেকে অনেক পিছনে দাঁড়ানোর কারণে স্টাম্প আউট করা সম্ভব হয়না। একজন বোলার এবং উইকেট রক্ষকের মধ্যে সহযোগিতায় এই আউট করা সম্ভব হয়: বোলার তার বল দিয়ে ব্যাটসম্যানকে তার ক্রিজ থেকে বার করে আনে (যেমন বোলার কম দৈর্ঘ্যে বল করলে ব্যাটসম্যান এগিয়ে গিয়ে বলটিকে লাফানোর মুখে মারার চেষ্টা করে), আর ব্যাটসম্যান বলটি মারতে পারেনি বোঝার আগেই এবং "তার ক্রিজে ফেরার আগেই" (অর্থাৎ পপিং ক্রিজের পেছনে মাটিতে ব্যাট বা তার দেহের কিছু অংশ রাখা) উইকেটরক্ষক বলটি ধরে নিয়ে উইকেট ভেঙে দেয়। উইকেট রক্ষক বল ধরার আগেই যদি উইকেটের বেল অপসারণ করা হয় তাহলে ব্যাটসম্যান আউট হয়না। কিন্তু সেক্ষেত্রে, উইকেটরক্ষক যদি বলটি হাতে ধরে মাটি থেকে যে কোনও একটি স্টাম্প (উইকেট) তুলে দেয় তাহলেও ব্যাটসম্যান স্টাম্পআউট হতে পারে। ব্যাটসম্যানের উইকেটটি বোলারের নামে জমা হয় এবং উইকেট রক্ষককে আউট করার কৃতিত্ব দেওয়া হয়। একজন ব্যাটসম্যান ওয়াইড বল দিয়ে স্টাম্পড আউট হতে পারে তবে উইকেটের কৃতিত্ব বোলারের জন্য জমা হওয়ার কারণে নো-বল থেকে স্টাম্প আউট করা যায় না।
টীকা:
রতন লাল চক্রবর্তী

রতন লাল চক্রবর্তী (১৯৫১ - ১ ডিসেম্বর ২০২০) ছিলেন একজন বাংলাদেশি গবেষক এবং ইতিহাসবিদ।
রতন লাল চক্রবর্তী ১৯৫১ সালে তৎকালীন পূর্ব বাংলার পটুয়াখালীতে জন্মগ্রহণ করেন। তার পিতা সুরেশ চন্দ্র চক্রবর্তী পেশায় একজন শিক্ষক ছিলেন।
রতন লাল চক্রবর্তী ৩৫টির মত গবেষণামূলক গ্রন্থ সম্পাদনা করেন। তার লেখা গ্রন্থের মধ্যে উল্লেখযোগ্য হলো, 'বাংলাদেশের স্বাধীনতা সংগ্রামে ঢাকা বিশ্ববিদ্যালয়', 'দি ব্লাক আগস্ট অব ১৯৭৫', 'রাজরোষ'সহ প্রভৃতি। মৃত্যুর পূর্ব পর্যন্ত তিনি ঢাকা বিশ্ববিদ্যালয়ের শতবর্ষ পূর্তি উপলক্ষে প্রকাশিতব্য 'হিস্ট্রি অব ঢাকা ইউনিভার্সিটি' গ্রন্থের সম্পাদক হিসেবে দায়িত্ব পালন করেন। কর্মজীবনে তিনি ঢাকা বিশ্ববিদ্যালয় এবং জাহাঙ্গীরনগর বিশ্ববিদ্যালয়ের ইতিহাস বিভাগের অধ্যাপক ছিলেন।
রতন লাল চক্রবর্তী ২০২০ সালের ১ ডিসেম্বর কোভিড-১৯-এ আক্রান্ত হয়ে ঢাকার পপুলার মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন। এরপূর্বে ৭ নভেম্বর তাকে ডায়াবেটিস ও কিডনিজনিত সমস্যার কারণে হাসপাতালে ভর্তি করা হয়।
ক্রিস ড্রাম

ক্রিস্টোফার জেমস ড্রাম (; জন্ম: ১০ জুলাই, ১৯৭৪) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ক্রিস ড্রাম।
অকল্যান্ডভিত্তিক রসমিনি কলেজে অধ্যয়ন করেছেন তিনি। ১৯৯৬-৯৭ মৌসুম থেকে ২০০১-০২ মৌসুম পর্যন্ত ক্রিস ড্রামের প্রথম-শ্রেণীর খেলোয়াড়ী জীবন চলমান ছিল।
১৯৯৬ থেকে ২০০২ সাল পর্যন্ত ঘরোয়া পর্যায়ে অকল্যান্ড দলের পক্ষে ধারাবাহিক ক্রীড়াশৈলী প্রদর্শন করেছেন। প্রথম-শ্রেণীর ক্রিকেটে প্রতিযোগিতা প্লাঙ্কেট শীল্ডে ১৯৯ উইকেট ও সীমিত ওভারের ফোর্ড ট্রফি প্রতিযোগিতায় ৭৪ উইকেট লাভের মাধ্যমে খেলোয়াড়ী জীবনের সমাপ্তি টানেন।
১৯৯৮ সালে মালয়েশিয়ায় অনুষ্ঠিত কমনওয়েলথ গেমসে নিউজিল্যান্ড দলের অন্যতম সদস্য ছিলেন। ঐ প্রতিযোগিতায় তার দল ব্রোঞ্জপদক লাভ করেছিল।
সমগ্র খেলোয়াড়ী জীবনে পাঁচটিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন ক্রিস ড্রাম। ১৫ মার্চ, ২০০১ তারিখে ক্রাইস্টচার্চে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৩০ মার্চ, ২০০২ তারিখে অকল্যান্ডে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৯৮-৯৯ মৌসুমে নিজ দেশে ভারতের বিপক্ষে ওডিআইয়ে প্রথম খেলেন। কিন্তু, সিরিজের তৃতীয় ওডিআইটি বৃষ্টির কারণে পরিত্যক্ত ঘোষিত হয়। জিওফ অ্যালট ও সাইমন ডৌলের আঘাতের কারণে তাকে দলে ফিরিয়ে আনা হয়। তবে, দলে স্থান পাকাপোক্ত করার জন্যে তাকে জিওফ অ্যালট, অ্যান্ড্রু পেন, শেন ও’কনর ও ড্যারিল টাফি’র সাথে বেশ প্রতিদ্বন্দ্বিতায় অবতীর্ণ হতে হয়।
১৪ জানুয়ারি, ১৯৯৯ তারিখে ভারতের বিপক্ষে ওডিআইয়ে অভিষেক ঘটে তার। শচীন তেন্ডুলকরকে বিদেয় করে নিজস্ব প্রথম ওডিআই উইকেটের সন্ধান পান। ১৯৯৯ সালের ক্রিকেট বিশ্বকাপ ও ইংল্যান্ডের বিপক্ষে টেস্ট সিরিজে তাকে সংরক্ষিত খেলোয়াড় হিসেবে দলে রাখা হয়।
মার্চ, ২০০১ সালে সফরকারী পাকিস্তানের বিপক্ষে সিরিজের দ্বিতীয় টেস্টে তার অভিষেক পর্ব সম্পন্ন হয়। জেড স্টেডিয়ামে অনুষ্ঠিত ঐ টেস্টে তৃতীয় নিউজিল্যান্ডীয় বোলার হিসেবে প্রথম বলেই উইকেট লাভের কৃতিত্বতা প্রদর্শন করেন। ইজাজ আহমেদকে আউট করেন তিনি।
এপ্রিল, ২০০২ সালে সর্বশেষ টেস্ট খেলায় অংশ নেন। তুলনামূলকভাবে কম বয়সেই ২৮ বছর বয়সে সকল স্তরের ক্রিকেট থেকে অবসর গ্রহণের কথা ঘোষণা করেন তিনি।
ইন্দিরা হিন্দুজা

ইন্দিরা হিন্দুজা ভারতের মুম্বাই ভিত্তিক একজন স্ত্রীরোগবিশারদ, প্রসূূতি বিশেষজ্ঞ এবং বন্ধ্যাত্ব বিশেষজ্ঞ। তিনি গ্যামেটের ইনট্রাফেলোপিয়ান প্রতিস্থাপন (জিআইএফটি) কৌশলটির পথনির্দেশ করেছিলেন যার ফলশ্রুতিতে ১৯৮৮ সালের ৪ জানুয়ারি ভারতের প্রথম জিআইএফটি শিশুর জন্ম হয়। এর আগে তিনি ১৯৮৬ সালের ৬ আগস্ট কেইএম হাসপাতালে ভারতের দ্বিতীয় টেস্ট টিউব বেবির জন্ম দিয়েছিলেন। মেনোপোসাল এবং অকাল ডিম্বাশয়ের ব্যর্থতা সমস্যাযুক্ত রোগীদের জন্য একটি ওসাইট অনুদানের কৌশল বিকাশের জন্যও তাকে কৃতিত্ব দেওয়া হয়,১৯৯১ সালের ২৪ শে জানুয়ারিতে এই কৌশলে দেশের প্রথম শিশুটিকে বের করে এনে ছিলেন। 
তিনি বোম্বাই বিশ্ববিদ্যালয় থেকে 'হিউম্যান ইন ভিট্রো ফার্টিলাইজেশন অ্যান্ড এমব্রায়ো ট্রান্সফার' শীর্ষক থিসিসের জন্য পিএইচডি ডিগ্রি অর্জন করেছেন। তিনি বোম্বের মহিম পশ্চিম, পিডি হিন্দুজা হাসপাতালের সার্বক্ষণিক কর্মরত প্রসূতি বিশেষজ্ঞ এবং স্ত্রীরোগ বিশেষজ্ঞ। 
হিন্দুজা বর্তমানে মুম্বাইয়ের পিডি হিন্দুজা ন্যাশনাল হাসপাতাল অ্যান্ড মেডিকেল রিসার্চ সেন্টারে সম্মানিত প্রসূতি বিশেষজ্ঞ ও স্ত্রীরোগ বিশেষজ্ঞ হিসেবে
রয়েছেন ।
আন্তর্জাতিক দাসত্ব বিলোপ দিবস

২ ডিসেম্বর
সব ধরনের দাসত্বের বিলুপ্তির দিন আজ। ১৯৪৯ সালের এই দিনে জাতিসংঘ সাধারণ পরিষদে দাসত্ব বিলোপ করতে বিশ্বব্যাপী দাস প্রথা ও ব্যবসা নিষিদ্ধকরণের উপর কনভেনশন গৃহীত হয়। এজন্য দিনটি বিশ্বব্যাপী আন্তর্জাতিক দাসত্ব বিলুপ্তি দিবস হিসেবে পালিত হচ্ছে। মানব পাচার, যৌন দাস, জবরদস্তিমূলক শিশুশ্রম, বলপ্রয়োগে বিয়ে, যুদ্ধে শিশুদের ব্যবহার বন্ধে সচেতনতা বাড়ানো এই দিবসের মূল উদ্দেশ্য। সংশ্লিষ্টরা জানান, আধুনিক বিশ্বে আগের মতো সরাসরি দাস ব্যবসা না থাকলেও মানব পাচার অব্যাহত রয়েছে।
আবদুল হাননান খান

আবদুল হাননান খান (১১ নভেম্বর ১৯৪২ - ২৯ নভেম্বর ২০২০) ছিলেন বাংলাদেশ পুলিশের একজন অবসরপ্রাপ্ত কর্মকর্তা যিনি আন্তর্জাতিক অপরাধ ট্রাইব্যুনালের প্রধান তদন্ত কর্মকর্তা হিসেবে দায়িত্ব পালন করেন। এছাড়াও তিনি শেখ মুজিবুর রহমান হত্যা মামলার প্রধান তদন্ত তদারকি কর্মকর্তা এবং জেল হত্যা মামলা ও ১৯৭১ বাংলাদেশী বুদ্ধিজীবী হত্যা মামলার তদারকি কর্মকর্তা হিসেবে দায়িত্ব পালন করেন।
আবদুল হাননান খান নেত্রকোণার পূর্বধলা খলিশাউর খান পাড়ায় জন্মগ্রহণ করেন। তিনি ঢাকা বিশ্ববিদ্যালয়ের ইংরেজি বিভাগ থেকে এমএ এবং এলএলবি ডিগ্রি লাভ করেন। ঢাকা বিশ্ববিদ্যালয়ে ছাত্রাবস্থায় তিনি ১৯৬৪ সালে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) নির্বাচনে সদস্য নির্বাচিত হয়েছিলেন। এরপূর্বে তিনি কিশোরগঞ্জ মহকুমার ছাত্র সংগ্রাম কমিটির সভাপতির দায়িত্ব পালন করেন।
আবদুল হাননান ১৯৬৫ সালে শিক্ষকতা পেশায় যোগদান করে বিভিন্ন সময় ব্রাহ্মণবাড়িয়া সরকারি কলেজ, মৌলভীবাজার সরকারি কলেজ, নাসিরাবাদ কলেজ ও সরকারি আশেক মাহমুদ কলেজে শিক্ষকতা করেন। ১৯৭১ সালে বাংলাদেশের স্বাধীনতা যুদ্ধের সময় তিনি ১১ নাম্বার সেক্টরের অধীনে ঢালু সাব সেক্টরে যুদ্ধে অংশ নেন। বাংলাদেশ স্বাধীনতা লাভের পর ১৯৭৩ সালে বাংলাদেশ পুলিশে সহকারী পুলিশ সুপার হিসেবে যোগদান করেন।
পুলিশে কর্মরত থাকাবস্থায় ১৯৯৬ সালে শেখ মুজিবুর রহমান হত্যা মামলার তদন্ত তদারক কর্মকর্তা হিসেবে নিয়োগ পান। তিনি জেল হত্যা মামলা ও ১৯৭১ বাংলাদেশী বুদ্ধিজীবী হত্যা মামলার তদারকি কর্মকর্তা হিসেবেও দায়িত্ব পালন করেন। আবদুল হাননান ২০০০ সালে পুলিশের ঢাকা রেঞ্জের অতিরিক্ত ডেপুটি ইন্সপেক্টর জেনারেল (ডিআইজি) হিসেবে অবসর গ্রহণ করেন। ২০১১ সালের ১২ জানুয়ারি তাকে বাংলাদেশ সরকার তাকে পুলিশ মহাপরিদর্শক (আইজিপি) মর্যাদায় আন্তর্জাতিক অপরাধ ট্রাইব্যুনালের তদন্ত সংস্থার সমন্বয়ক হিসেবে নিয়োগ প্রদান করে।
আবদুল হাননান ২০২০ সালের ২৯ নভেম্বর কোভিড-১৯-এ আক্রান্ত হয়ে সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন। এরপূর্বে মস্তিষ্কের রক্তক্ষরণের জন্য ২৬ নভেম্বর তাকে হাসপাতালে ভর্তি করা হয়।
মদন থানা

মদন থানা বাংলাদেশের নেত্রকোণা জেলার অন্তর্গত মদন উপজেলার একটি থানা।
১৯১৭ সালের ৩১ ডিসেম্বর মদন থানা প্রতিষ্ঠিত হয়।
মদন উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম মদন থানার আওতাধীন।
পেনাল্টি বাক্স

পেনাল্টি অঞ্চল বা ১৮-গজ বাক্স (সচরাচর পেনাল্টি বাক্স বা শুধুমাত্র বক্স/বাক্স নামেও অভিহিত) হচ্ছে ফুটবল মাঠের একটি সুনির্দিষ্ট এলাকা। এটি আয়তাকার ও উভয় প্রান্তের গোল হতে দুই পাশে এবং সামনের দিকে পর্যন্ত বিস্তৃত থাকে। পেনাল্টি অঞ্চলের ভেতর, গোলের রেখার কেন্দ্রবিন্দু থেকে দূরত্বে, একটি পেনাল্টি স্পট বা বিন্দু থাকে। একটি পেনাল্টি বৃত্তচাপ পেনাল্টি অঞ্চলের সাথে সংযুক্ত থাকে, যা পেনাল্টি বিন্দু থেকে পর্যন্ত এলাকাকে পরিবেষ্টিত করে রাখে। এই বৃত্তচাপ অবশ্য পেনাল্টি অঞ্চলের অন্তর্ভুক্ত নয়; শুধুমাত্র পেনাল্টি কিক নেওয়ার সময়ই এর গুরুত্ব থাকে।
পেনাল্টি বাক্সের মধ্যে আরেকটি ক্ষুদ্রতর আয়তাকার অঞ্চল বিদ্যমান থাকে, যা "গোল অঞ্চল" (চলিত ভাষায় ""৬-গজ বাক্স"" নামে পরিচিত) হিসেবে পরিচিত। এটি উভয় গোলপোস্ট থেকে দূরে, গোল-লাইনের ওপর লম্বভাবে অঙ্কিত দুটি রেখা, এবং গোল-লাইন থেকে পিচের ভেতরের দিকে ৬-গজ দূরে, সমান্তরালভাবে অঙ্কিত আরেকটি রেখা দ্বারা সীমাবদ্ধ এলাকা। গোল-কিক ও রক্ষণভাগের অনুকূলে প্রদত্ত যে কোন ফ্রি-কিক গোল অঞ্চলের ভেতরের যেকোন বিন্দু থেকে নেওয়া যায়। গোল অঞ্চলের ভেতর আক্রমণকারী দলের অনুকূলে কোন পরোক্ষ ফ্রি-কিক প্রদান করা হলে, যেখানে ফাউল করা হয়েছে তার নিকটতম যে বিন্দু গোল-লাইনের ("৬-গজ রেখা") সাথে সমান্তরাল রেখায় অবস্থিত থাকে, সেখানে থেকে নেওয়া হয়; তার চেয়ে নিকটতর কোন বিন্দু থেকে নেওয়া নিয়ম বহির্ভূত। একইভাবে, "৬-গজ রেখা" থেকে গোল-লাইনের আরও কাছে থেকে যেসব "ড্রপ-বল" ঘটার কথা, সেগুলোও এই বিন্দুতে নেওয়া হয়।
পূর্বে, পেনাল্টি অঞ্চলগুলো মাঠের প্রস্থের সমান প্রশস্ত ছিল, কিন্তু ১৯০১ সাল থেকে তা বর্তমান মাপে কমিয়ে আনা হয়।
পেনাল্টি বাক্সের ভেতর রক্ষণভাগের যে সব ফাউলের শাস্তি হিসেবে প্রত্যক্ষ ফ্রি-কিক দেওয়া যায় (যেমন- হাত দিয়ে বল ধরা ও অধিকাংশ শারীরিক ফাউল), সেসব ফাউলের জন্য শাস্তি হিসেবে পেনাল্টি কিক দেওয়ার বিধান রয়েছে। পেনাল্টি বিন্দু থেকে পেনাল্টি কিক নেওয়া হয়। পেনাল্টি বিন্দুটি গোল-লাইন থেকে দূরে অবস্থিত।
পেনাল্টি বাক্সের অন্যান্য প্রয়োজনীয়তার মধ্যে রয়েছে:
কোন খেলার অধিকাংশ সময়জুড়েই, শুধুমাত্র গোলরক্ষক পেনাল্টি বাক্সে অবস্থান করেন। আক্রমণকারী দলের লক্ষ্য থাকে নিজ দলের খেলোয়াড় সহ বল নিয়ে প্রতিপক্ষের পেনাল্টি অঞ্চলে ঢুকে পড়া। পেশাদার ফুটবলের অধিকাংশ গোলই হয় পেনাল্টি বাক্সের ভেতর থেকে। সাধারণত, কোন সেট-পিস যেমন- কর্নার কিক নেওয়ার সময়, আক্রমণ ও রক্ষণভাগের অনেক খেলোয়াড় একত্রে পেনাল্টি অঞ্চলে অবস্থান নেয়, এবং অবৈধ হওয়া স্বত্বেও, প্রায়শই খেলোয়াড়দের ধস্তাধস্তি করতে দেখা যায়।
আহমদ বিন আলি স্টেডিয়াম

আহমদ বিন আলি স্টেডিয়াম (), যা আল রাইয়ান স্টেডিয়াম হিসাবে অধিক জনপ্রিয়, হচ্ছে একটি বহুমুখী স্টেডিয়াম, যা কাতারের আল রাইয়ান এলাকায় অবস্থিত এবং এটি আল রাইয়ান এবং আল খুরাইতিয়াতের ঘরোয়া মাঠ। মাঠটি ২০০৩ সালে নির্মাণ করা হয় এবং বর্তমানে এর ধারণ ক্ষমতা ৪০,০০০।
আহমদ বিন আলি স্টেডিয়ামের জায়গায় কাতার কর্তৃক আয়োজিত ২০২২ ফিফা বিশ্বকাপ প্রতিযোগিতার জন্য একটি নতুন স্টেডিয়াম নির্মাণ করা হবে। সংস্কারের মধ্যে অন্তর্ভুক্ত রয়েছে একটি বড় আকারের মিডিয়া মুখী পর্দা, যা গ্যালারি প্রদর্শন, সংবাদ, বিজ্ঞাপন, ক্রীড়া হালনাগাদ, চলমান প্রতিযোগিতার তথ্য ও খেলা দেখানোর ক্ষেত্রে একটি স্ক্রীন হিসাবে কাজ করবে। আসন সংখ্যা বৃদ্ধি করা হবে ৪০,৭৪০ এ। এবং সবগুলো আসনই থাকবে উপরিভাগে ছায়াযুক্ত।
নতুন স্টেডিয়ামের নির্মাণ কাজ ২০১৬ সালের শুরু থেকে শুরু হয়েছিল। এর নির্মাণ কাজ চালিয়ে যাচ্ছে আল-বালাঘ ও লার্সেন এবং টার্বো এর যৌথ তদারকিতে। স্টেডিয়ামটি তৈরী করা হচ্ছে পরিবেশ বান্ধব ও স্থায়িত্বের দিকটি বিবেচনায় রেখে। আল রাইয়ান স্টেডিয়ামটি কাতারি সংস্কৃতির প্রতীক এবং তার দর্শনীয় মরুময় বালির কাঠামোগুলি প্রতিফলিত করবে। বিশ্বকাপের মোট সাতটি খেলা এই মাঠে গড়াবে। বিশ্বকাপ প্রতিযোগিতার পর স্টেডিয়ামের ধারণক্ষমতাকে কমিয়ে আনা হবে ২০,০০০ এ। উপরের অংশের মডিউলার গুলো সরিয়ে ফেলা হবে। অতিরিক্ত আসনগুলো বিদেশে কোন ফুটবল প্রজেক্ট উন্নয়নের জন্য দান করা হবে। এই স্টেডিয়ামটি হচ্ছে কাতার স্টার্স লীগের দল আল রাইয়ান স্পোর্টস ক্লাবের ঘরোয়া মাঠ।
সংস্কার কাজ শেষে ১৮ ডিসেম্বর ২০২০ আমির কাপ প্রতিযোগিতার ফাইনাল খেলার মধ্য দিয়ে ২০২২ ফিফা বিশ্বকাপ-এর চতুর্থ স্টেডিয়ামটির উদ্বোধন করা হয়।
ভারত (বৈদিক জাতি)

ভারত হলো ঋগ্বেদে উল্লিখিত এক প্রাচীন জাতিবিশেষ। বিশেষত ঋষি বিশ্বামিত্র রচিত তৃতীয় মণ্ডলে এদের উল্লেখ পাওয়া যায়। পণ্ডিতদের মতে এই বৈদিক জাতি আধুনিক পাঞ্জাবের রাবী নদীর আশেপাশের অঞ্চলে খ্রিষ্টপূর্ব আনুমানিক দ্বিতীয় সহস্রাব্দে বাস করতো। "ভারত" শব্দটি অগ্নি দেবতার আরেকটি নামকেও নির্দেশ করে (আক্ষরিকভাবে, "পালন বজায় রাখা", ব্যবহারিক অর্থে, "যে আগুন মানুষের যত্নে প্রজ্বলিত রয়েছে"), .৩৬.৮।
সপ্তম মণ্ডলে (৭.১৮ ইত্যাদি) ভারত জাতি দাশরাজ্ঞ যুদ্ধে অংশ নেয় বলে জানা যায়। যুদ্ধে ভারতদের পক্ষ জয়লাভ করে। এই যুদ্ধে ভারত জাতির প্রধান সুদাসের জয়লাভের কারণে ভারত জাতির শাসকেরা কুরুক্ষেত্র অঞ্চলে বসতি স্থাপন করতে সক্ষম হয়। তারা প্রাথমিকভাবে বিভিন্ন বৈদিক জাতিগুলোর মধ্যে ক্ষমতার দ্বন্দ্বে সফল হয়েছিল বলে আবির্ভূত হয়।
মহাভারত অনুসারে কুরুদের পূর্বপুরুষ ছিলেন সম্রাট ভরত। তার অধীন সাম্রাজ্যকে ভারত বলা হতো। মহাভারতে উক্ত ভারত জাতি কুরু জাতির অংশ, যা আবার পুরু গোষ্ঠীর অন্তর্ভুক্ত। এরা যাদবদের জ্ঞাতি ছিল। "ভারত" হলো বর্তমান ভারত প্রজাতন্ত্রের সংক্ষিপ্ত নাম।
অনেকে মনে করেন, ভারত ভূমি নামটি দুষ্মন্ত ভরত (মহাভারত অনুসারে দুষ্মন্ত ও শকুন্তলার পুত্র) থেকে এসেছে। যদিও, ভারত ভূমি নামটি দুষ্মন্ত ভরত থেকে নয় বরং ঋগ্বেদের ভারত জাতি থেকেই এসেছে। ভগবত পুরাণের স্তবক থেকে এটি বোঝা যায়, যার ভাবানুবাদ হলো:
ফক্স স্পোর্টস

ফক্স স্পোর্টস (ফক্স স্পোর্টস মিডিয়া গ্রুপ নামেও অভিহিত) ফক্স কর্পোরেশনের আওতাধীন ক্রীড়া সম্প্রচার বিভাগ। ফক্স স্পোর্টস ওয়ান, ফক্স স্পোর্টস টু এবং ফক্স স্পোর্টস মিডিয়া নেটওয়ার্ক এর অন্তর্ভুক্ত। 
১৯৯৪ সালে ফক্স কর্পোরেশন ন্যাশনাল ফুটবল লিগ- এর প্রচারণার অনুমোদন পাওয়ার পর এ বিভাগটি সৃষ্টি করা হয়। পরবর্তী বছরগুলোতে ফক্স স্পোর্টস ন্যাশনাল হকি লিগ (১৯৯৪-১৯৯৯), মেজর লিগ বেসবল (১৯৯৬-বর্তমান), নাসকার (২০০১-বর্তমান), বোল চ্যাম্পিয়নশিপ সিরিজ (২০০৭-২০১০), মেজর লিগ সকার(২০০৩-২০১১, ২০১৫-বর্তমান), ইউএস ওপেন গলফ টুর্নামেন্ট (২০১৫-২০১৯), ন্যাশনাল হট রড অ্যাসোসিয়েশন (২০১৬-বর্তমান) ও ডব্লিউডব্লিউই (২০১৯-বর্তমান)।
২০১৭ সালের ১৪ ডিসেম্বর ওয়াল্ট ডিজনি কোম্পানি টুয়েন্টিফার্স্ট সেঞ্চুরি ফক্স ৫২.৪ বিলিয়ন ডলার ব্যয়ে কিনে নেওয়ার সিদ্ধান্তের ঘোষণা প্রদান করে। ফক্স স্পোর্টস নেটওয়ার্ক তখন এর অন্তর্ভুক্ত ছিল। পরবর্তীতে ডিজনি এর স্বত্ব সিনক্লেয়ার ব্রডকাস্ট, এফএক্স নেটওয়ার্কস গ্রুপ ও এফএক্স ইন্টারন্যাশনালের কাছে বিক্রি করে দেয়।
১৯৮৬ সালের অক্টোবরে ফক্স ব্রডকাস্টিং কোম্পানি প্রতিষ্ঠিত হয়। প্রতিষ্ঠানটির উচ্চপদস্থ কর্মকর্তারা লক্ষ্য করেন, ব্রিটিশ স্যাটেলাইট প্রতিষ্ঠান বিএসকেওয়াইবির বিকাশে ক্রীড়া সম্প্রচার উল্লেখযোগ্য ভূমিকা রেখেছে। তাই তারাও যদি ক্রীড়া সম্প্রচার আরম্ভ করেন, তাহলে সাফল্য লাভে ফক্সের বিলম্ব হবে না। ১৯৮৭ সালে এবিসি ন্যাশনাল ফুটবল লিগ (এনএফএল)-এর সাথে চুক্তি নবায়নে অস্বীকৃতি জানালে ফক্স এনএফএল কর্তৃপক্ষকে প্রতি ম্যাচে খেলা সম্প্রচারের অনুমতি বাবদ ১৩ মিলিয়ন ডলার দানের প্রতিশ্রুতি দেয়। কিন্তু ফক্স তখনো নিজেকে শীর্ষস্থানীয় টিভি নেটওয়ার্ক হিসেবে গড়ে তুলতে পারেনি। তাই এবিসির সঙ্গেই এনএফএল কর্তৃপক্ষ আলোচনা চালিয়ে যায়। আলোচনার ক্রমাবর্তে একসময় দুপক্ষের মধ্যে সমঝোতা হয় ও ফক্স ম্যাচ সম্প্রচার করতে শুরু করে।
ছয় বছর পর ন্যাশনাল ফুটবল কনফারেন্স, আমেরিকান ফুটবল কনফারেন্স,রবি ও সোমবারের গুরুত্বপূর্ণ ম্যাচ সম্প্রচারের অনুমতি লাভ নিয়ে দর কষাকষি শুরু হয়। ফক্স তখন ১.৫৮ বিলিয়ন ডলার দানের প্রতিশ্রুতি দেয়। ১৯৯৩ সালের ১৭ ডিসেম্বর এনএফএল ফক্সের প্রস্তাবে সম্মত হয়ে চার বছর মেয়াদি চুক্তি স্বাক্ষর করে। ১৯৯৪ সাল থেকে এ চুক্তিটি কার্যকর হয়। ১৯৯৭ এর সুপার বোল সম্প্রচারের অনুমোদনও ফক্স এরূপে বাগিয়ে নেয়। ১৯৭৫ সালের পর প্রথমবারের মতো সিবিএস ফুটবল খেলা সম্প্রচারের অনুমতি হারায়।
ধারাভাষ্যকার প্যাট সামেরাল, জন ম্যাডডেন, ডিক স্টকটন, জেমস ব্রাউন ও টেরি ব্র্যাডশো-র পাশাপাশি সিবিএস স্পোর্টসের অনেক কর্মকর্তাকে নিজেদের চ্যানেলে যোগ দিতে ফক্স অনায়াসেই প্রলুব্ধ করে।
ভীমগড়া জংশন রেলওয়ে স্টেশন

ভীমগড়া জংশন রেলওয়ে স্টেশন হল আসানসোল রেলওয়ে বিভাগের অণ্ডাল-সাঁইথিয়া শাখা রেলপথের একটি রেলওয়ে স্টেশন যেটি সাহিবগঞ্জ লুপে অণ্ডাল স্টেশন ও সাঁইথিয়া স্টেশনকে সংযুক্ত করেছে। স্টেশনটি ভারতীয় রেলওয়ের পূর্ব রেলওয়ে বিভাগের অধীনস্থ। এটি পশ্চিমবঙ্গের বীরভূম জেলার ভীমগড়ায় অবস্থিত।
অণ্ডাল-সাঁইথিয়া শাখা রেলপথটি ১৯১৩ সালে তৈরী করা হয়। অণ্ডাল-পাণ্ডবেশ্বর বিভাগটির বৈদ্যুতীকরণ সম্পন্ন হয় ২০১০-১১ সালে এবং ভীমগড়া জংশন রেলওয়ে স্টেশন অন্তর্ভুক্ত পাণ্ডবেশ্বর-সাঁইথিয়া রেলওয়ে রুটটির বৈদ্যুতীকরণ সম্পন্ন হয় ২০১৬ সালে।
ইনচুকনর

ইনচুকনর বা দন্ড ঠেলাঠেলি খেলা উত্তর-পূর্ব ভারতের মিজোরামের একটি দেশীয় খেলা। 
মিজোরামের মিজো সম্প্রদায় আগে জীবিকা নির্বাহের জন্য জুম চাষের উপর নির্ভর করত এবং তাদের প্রধান ফসল ছিল ধান। ধান থেকে চাল ছাড়ানোর কাজে মিজোরা পেষণ এবং চূর্ণ পদ্ধতি ব্যবহার করত সেখানে কাঠের যে দণ্ড লাগতো তা 'সুম' এবং 'সুক' নামে পরিচিত ছিল। এই কাজ মূলত মহিলারাই করত, তাদের বিশ্রামের সময় মিজো যুবকরা এই ধান বানার কাঠের দণ্ড 'সুক' ব্যবহার করে তাদের পৌরষিক দক্ষতা প্রদর্শন করত। সুককে সরঞ্জাম হিসাবে ব্যবহার করে বিভিন্ন খেলা ছিল। এদের মধ্যে ঠেলাঠেলি খেলা অত্যন্ত সুপরিচিত। সুক্ষাহ হল সুক-কে বর্শা নিক্ষেপের মত ছুঁড়ে মারা এবং ইনচুকনর তেমনই একটি খেলা যাতে দুজন খেলোয়াড় সুকের দুইপ্রান্ত ধরে বল প্রয়োগে মোচড় দিয়ে প্রতিপক্ষকে হারানোর চেষ্টা করে।
এই সমস্ত খেলাগুলির মধ্যে ইনচুকনর মিজোদের মধ্যে সবচেয়ে জনপ্রিয় ছিল। জাওলবুক কেন্দ্র হল এমন খেলার প্রশিক্ষণের জায়গা, যেখানে যৌবনে প্রবেশ করা অল্প বয়স্ক ছেলেদের এই অনন্য খেলার কৌশল শেখানো হতো। তবে, ১৯৪০ এর দশকে মিজোরাম জুড়ে আনুষ্ঠানিক শিক্ষা ব্যবস্থা ছড়িয়ে পড়ার সাথে সাথে জাওলবুক কেন্দ্রের সংখ্যা হ্রাস পেতে থাকে। আর এই দেশীয় খেলাগুলির পতন ঘটে। 
ইনচুকনর খেলায় দুজন খেলোয়াড়ের প্রয়োজন হয়, প্রত্যেক খেলোয়াড় তার হাতের নিচে (বগলে) সুক দণ্ড ধরে যুদ্ধের লড়াইয়ের মতন লড়াই করেন। দণ্ডের শেষাংশ বগলের বাইরে কমপক্ষে দুই ইঞ্চি প্রসারিত থাকে এবং দণ্ডের কেন্দ্রটি অবশ্যই বৃত্তের কেন্দ্র বরাবর থাকে।
এই প্রতিযোগিতায়, প্রতিটি খেলোয়াড় তার প্রতিপক্ষকে বৃত্তের বাইরে বের করে দিতে, বৃত্তের পিছনে বা বৃত্তের পাশ দিয়ে ধাক্কা দেওয়ার চেষ্টা করে। যদি কোনও খেলোয়াড় মাটিতে পড়ে যায় বা সুক ছেড়ে দেয় তবে তাকে পরাজিত ঘোষণা করা হয়। কোনও খেলোয়াড়ই তার প্রতিপক্ষকে দন্ড টেনে ভারসাম্যহীন করে দূরে সরিয়ে দিতে পারে না। বিশেষজ্ঞ খেলোয়াড়েরা বৃত্তের মধ্যে পিছলে বা হড়কে যেতে পারে তবে প্রতিপক্ষ খেলোয়াড়কে সাফল্যের সাথে পিছপা করার আগ পর্যন্ত খেলা বা রাউন্ড জিততে পারে না। কোনও খেলোয়াড়ই যদি প্রতিপক্ষকে দূরে সরিয়ে না দিতে পারে তবে রাউন্ডটি ড্র হিসাবে বিবেচিত হয়। যদি টানা তিন রাউন্ড ড্র হয় তবে টাই-ব্রেকার ঘোষণা করা হয়, টাই-ব্রেকারে কোন সময়সীমা থাকে না যতক্ষণ না কোনও খেলোয়াড় প্রতিপক্ষকে বাইরে ফেলে দেয়।
১৬ ফুট ব্যাসের একটি বৃত্তের কেন্দ্র জুড়ে একটি সরলরেখা আঁকা হয়। সুক বা একটি গোলাকার কাঠের বা বাঁশের দণ্ডটি প্রায় ৮ ফুট দীর্ঘ এবং ২.৫-৩ ইঞ্চি ব্যাসের হয়।
ডন্ডি বিয়ো

ডান্ডি বিয়ো ( ) নেপালের গ্রামাঞ্চলের একটি খেলা, যা ২৩ মে ২০১৭ অবধি বেসরকারীভাবে জাতীয় খেলা হিসাবে বিবেচিত হত, পরে ভলিবলকে জাতীয় ক্রীড়া হিসাবে ঘোষণা করা হয়। ডান্ডি বায়ো প্রায় ছয় ইঞ্চি দীর্ঘের একটি কাঠি (ডান্ডি) এবং একটি কাঠের পিন (বায়ো) দিয়ে খেলা হয়। পিনটি হ'ল কাঠের কাঠি, এটি ভারতীয় ডাংগুলির মতোই। ডান্ডি বায়ো সংরক্ষণের জন্য সরকার কোন নীতিমালা কার্যকর করেনি এবং হ্রাসমান খেলোয়াড়দের সাথে খেলাটি শীঘ্রই বিলুপ্ত হয়ে যাওয়ার আশা করা হচ্ছে। 
ডান্দি বায়ো দুই বা ততোধিক খেলোয়াড় খেলেন। কাঠের পিনটি মাটির চার ইঞ্চি গভীর গর্তে রাখা থাকে। একজন খেলোয়াড় লাঠিটির এক প্রান্ত গর্তের ভিতরে রাখে এবং অন্য প্রান্তটি ধরে রাখে। খেলোয়াড় ডান্ডি দিয়ে খোঁচা মেরে বাতাসে পিনটি ছুঁড়ে মারে যখন 'ফিল্ডার' নামে পরিচিত অন্যান্য খেলোয়াড়েরা পিনটি ধরার চেষ্টা করে। যদি কোনও ফিল্ডার বাতাসে পিনটি ধরে ফেলতে পারে, তবে ঐ খেলোয়াড়ের পালা শেষ এবং ক্যাচ ধরা ফিল্ডার ডান্ডি পায়। যদি পিনটি পরিবর্তে মাটিতে আঘাত করে, তবে খেলোয়াড় স্কোর করতে খেলবে। ফিল্ডারদের একজন তখন পিনটি গর্তের মধ্যে ফেলার জন্য ঢিল মারে আর ঐ খেলোয়াড় পিনটিকে আঘাত করার চেষ্টা করে। পিনটি যদি গর্তে যায় তবে প্লেয়ারটির পালা শেষ হয়ে যায় এবং খেলোয়াড়ের জমা হওয়া পয়েন্টগুলি স্বয়ংক্রিয়ভাবে শূন্য হয়ে যায়। পিনটি যদি গর্তে না যায় তবে প্লেয়ার লাঠি দিয়ে এক প্রান্তে পিনটি আঘাত করে স্কোর করতে খেলেন।
খেলার অন্য সংস্করণে, প্রায় এক-মিটার ব্যাসের একটি সীমা মাটিতে আঁকা হয়। খেলোয়াড় প্রায় দুই মিটার দূরত্বে থেকে পিনটিকে বৃত্তের মধ্যে ফেলে। পিনটি যদি বৃত্তের মধ্যে থাকে তবে খেলোয়াড় চালিয়ে যায় এবং স্কোর করতে থাকে। স্কোর করতে, একজন খেলোয়াড় বাতাসে আবার পিনটি ঠুকে। এটি অবতরণ করার আগে খেলোয়াড় গর্ত থেকে দূরে সরাতে যতবার সম্ভব আঘাত করে। এই প্রক্রিয়া তিনবার পুনরাবৃত্তি হতে পবরে যাতে প্লেয়ার পিনটি যতটা সম্ভব দূরে নিক্ষেপ করার চেষ্টা করে। স্কোর হিটের সংখ্যা ও পিনটি যতটা দূরত্ব ভ্রমণ করে তার লাঠি দৈর্ঘ্যের সংখ্যা দ্বারা গুণ করে গণনা করা হয়। যদি খেলোয়বড় বাতাসে দু'বার পিনটিকে আঘাত করে, তবে পিনটি যে ভ্রমণ করেছেন তার লাঠির দৈর্ঘ্যের দ্বিগুণ হবে।
খেলাটি বেশিরভাগ নেপালি যুবকরা খেলত এবং আধুনিক খেলনা এবং গেম উপলভ্য না থাকায় ১৯৮০ এবং ১৯৯০ এর দশকে খুব জনপ্রিয় ছিল। কাঠমুন্ডুর মহারাজগঞ্জের সুবোধ ছেত্রি আনুষ্ঠানিকভাবে সর্বকালের সেরা ডান্ডি বায়ো খেলোয়াড় হিসাবে বিবেচিত।
ডান্ডি বায়ো হ'ল এমন অনেক গেমগুলির মধ্যে একটি যা স্থানীয়ভাবে গ্রামীণ অঞ্চলে স্থানীয় সরঞ্জাম এবং কৌশল ব্যবহারের প্রতিফলন ঘটায়। আধুনিক খেলার মধ্যে ডান্দি বায়ো ক্রিকেটের কাছাকাছি। খেলোয়াড়কে "ব্যাটসম্যান" এবং অন্যান্য খেলোয়াড়ের সাথে "ফিল্ডারদের" তুলনা করা যেতে পারে।
ডান্দি বায়ো অ্যাসোসিয়েশন প্রায় দুই দশক আগে খেলাটির পরিচালনা কমিটি হিসাবে প্রতিষ্ঠিত হয়েছিল। পাবলিক সার্ভিস ডে উপলক্ষে প্রতিবছর একটি ডান্ডি বায়ো ইভেন্ট হয় যা সেপ্টেম্বরের প্রথম সপ্তাহে পড়ে।
টিপ-ক্যাট একটি অনুরূপ ব্রিটিশ খেলা, এবং ডাংগুলি একই জাতীয় ভারতীয় খেলা।
নৌকা বাইচ (ভারতীয় উপমহাদেশ)

নৌকা বাইচ () বাংলাদেশের একটি ঐতিহ্যবাহী ড্রাগন ধরনের নৌচালনার খেলা। ১৯৭৪ সালে "বাংলাদেশ রোয়িং ফেডারেশন" প্রতিষ্ঠিত যা বাংলাদেশের সকল নৌচালন কার্যক্রম পরিচলনা এবং ৪০টিরও বেশি জাতীয় রোয়িং চ্যাম্পিয়নশিপের আয়োজন করেছে। প্রতিযোগিতাগুলি বাংলা বছরের বর্ষা এবং শরৎ মরসুমে অনুষ্ঠিত হয় যা ইংরেজি বছরের জুন থেকে অক্টোবর পর্যন্ত মিলে যায়। বার্মিংহামে প্রতিবছর "নওকা বাইস" অনুষ্ঠিত হয়, যা ওয়েস্ট মিডল্যান্ডস, যুক্তরাজ্যের একটি শীর্ষস্থানীয় সাংস্কৃতিক অনুষ্ঠান যা কেবল বাংলাদেশী প্রবাসীদেরই নয়, বিভিন্ন ধরনের সংস্কৃতিকে আকৃষ্ট করে। এটি যুক্তরাজ্যের বৃহত্তম নৌকা প্রতিযোগিতা। 
নৌকা বাইচের জন্য ব্যবহৃত নৌকাগুলি দীর্ঘ হয় এবং প্রতিটি দলেই "মাঝি" হিসাবে পরিচিত ৭ থেকে ১০০ জন সদস্য থাকতে পারে। মোটর ইঞ্জিন সহ নৌকা চালানোর অনুমতি নেই। নৌকাগুলির নামকরণ করা হয় গুণমান এবং গতির উপর ভিত্তি করে আকর্ষণীয় এবং অহঙ্কারী। আন্তঃ-নদী প্রতিযোগিতা চলাকালীন, দলগুলির নাম রাখা হয় তাদের 'নিজ নদীর' নামানুসারে। এটি একটি সামাজিক অনুষ্ঠান এবং প্রতিযোগীদের প্রতিযোগিতা চলাকালীন সারি গান, লোক গান গাইতে দেখা খুবই সাধারণ। একটি জনপ্রিয় সংগীত হ'ল "<nowiki>"রঙের নাও রঙের বৈঠা, রঙে রঙে বাও"</nowiki>" । 
নদীমাতৃক বাংলাদেশের ভূগোল বিশ্বের বৃহত্তম ব-দ্বীপ দ্বারা প্রভাবিত, দেশটিতে রয়েছে ২৩০টিরও বেশি নদী রয়েছে। স্থানীয় বাঙালিদের জীবন-জীবিকা নির্বাহে নদীগুলি গুরুত্বপূর্ণ ভূমিকা পালন করে।
গ্রামাঞ্চলে সাধারণ, নোকা বাইচ বহু শতাব্দী আগের লোকজ বাঙালি সংস্কৃতির একটি প্রাচীন ঐতিহ্য। অষ্টাদশ শতাব্দীতে শহরাঞ্চলে এর জনপ্রিয়তা বৃদ্ধি পেয়েছিল। মোঘল আমল জুড়ে বিভিন্ন নবাব পরিবার নৌকা বাইচের আয়োজনের জন্যও পরিচিত ছিল এবং ঐসময় সারি গান আরও জনপ্রিয় হতে শুরু করে। 
বৃষ্টি মৌসুমের পরে সিলেট অঞ্চলে ব্রিটিশ শাসনামলে নৌকা বাইচও প্রচলিত ছিল যখন বেশিরভাগ জমি পানির নিচে চলে যেত। দীর্ঘ নৌকোগুলি "খেল নাও" (অর্থ- বাইচের নৌকা) এবং বাইচের সময় গানের সাথে করতাল, এক ধরনের বাদ্যযন্ত্র বাজানো সাধারণ বিষয় ছিল। 
বাংলাদেশের বিভিন্ন অঞ্চলে বিভিন্ন ধরনের নৌকা ব্যবহার করা হত। সোজা পশ্চাৎদেশের সরু কাঠের "কোশা" নামে পরিচিত নৌকাগুলি ব্যবহার করা হত ময়মনসিংহ, পাবনা এবং ঢাকা অঞ্চলে। দ্বিতীয় প্রকারের "গোয়েনা" নৌকাগুলো বাইচের জন্য ব্যবহার করা হত। "সারঙ্গি" নৌকাগুলির ব্যবহার হল সিলেট, কুমিল্লা এবং ব্রাহ্মণবাড়িয়ার ঐতিহ্য। চট্টগ্রাম, কক্সবাজার, ফেনী এবং নোয়াখালীতে সাম্পান নৌকার বাইচ প্রচলিত। 
মায়ানমারের রাখাইন বৌদ্ধ এবং বাংলাদেশের কিছু অংশে পাইওলং পোয়ে নামে একই ধরনের একটি প্রতিযোগিতার ঐতিহ্য রয়েছে।
২০০৭-এ ব্রিটিশ বাংলাদেশীদের অক্সফোর্ড সম্প্রদায় প্রথম নৌকা বাইচের প্রবর্তন করে যুক্তরাজ্যের অক্সফোর্ডশায়ার কাউন্টির ১০০০তম জন্মদিন উপলক্ষে দুইটি ৪০ ফুট নৌকা দিয়ে, যেগুলো, বাংলাদেশের সিলেটে তৈরি করে ইংল্যান্ডে আনা হয়েছিল। ইংল্যান্ডের নওকা বাইস এখন হাজার হাজার লোককে আকর্ষণ করা একটি বার্ষিক সাংস্কৃতিক অনুষ্ঠানে পরিণত হয়েছে। 
২০১২ সালে, ইভেন্টটি দ্বিতীয় এলিজাবেথের ডায়মন্ড জুবিলিকে উৎসর্গ করা হয়েছিল। দ্বিতীয় রানী এলিজাবেথ অনুষ্ঠানে বিবৃতি জারি করে নৌকা বাইচ ইউকে এবং অক্সফোর্ড বাংলাদেশী বোট ক্লাবের প্রতিষ্ঠাতা আজিজুর রহমানের কাছে বাঙালি ঐতিহ্য সম্পর্কে জানার আগ্রহ প্রকাশ করেন। 
২০১৫ সালে, ইভেন্টের প্রতিষ্ঠাতা বার্মিংহামকে তার আয়োজক শহর হিসাবে বেছে নিয়েছিল, যেখানে অক্সফোর্ডের চেয়ে বেশিসংখ্যক বাংলাদেশী জনগণ আয়োজন করেছিল। এটি পারফরম্যান্স, স্টল এবং ফানফায়ার রাইড সহ মেলাও হয়ে উঠেছিল। ২০১৮ সালে, বার্মিংহামের ইভেন্টের উপর ভিত্তি করে স্বল্পদৈর্ঘ্য তথ্য চলচ্চিত্র "দ্য নওকা বাইস" মুক্তি পেয়েছিল।
বঙ্গীয় রোয়িং ক্লাব

বঙ্গীয় রোয়িং ক্লাব হচ্ছে ভারতের কলকাতায় অবস্থিত একটি রোয়িং ক্লাব। বিআরসি নামে পরিচিত এই ক্লাবটি ১৯৯৯ সালে জিডি বিড়লা প্রাক্তন লেকসাইড ব্যাঙ্কের জায়গায় প্রতিষ্ঠা করেছিলেন।
বঙ্গীয় রোইং ক্লাবের (তৎকালীন মাড়োয়ারি রোয়িং ক্লাব) ভিত্তি প্রস্তর স্থাপন করা হয় ২৫ আগস্ট ১৯২৯। এর নির্মাণ শেষ করতে এবং ব্যবস্থা চূড়ান্ত করতে কয়েক বছর সময় লেগেছে। স্পোর্টস ক্লাবটি তার সদস্যদের জন্য ১৯৩৫ সালে খোলা হয়েছিল। এই ক্লাবটি নৈমিত্তিক পোশাকের নিয়ম এবং মহিলা সদস্যদের গ্রহণের জন্য নজরে আসে, যা শহরের আশেপাশের অন্যান্য ব্রিটিশ ক্লাবগুলির থেকে একেবারে বিপরীত ছিল। এটি ব্রিটিশ রাজ নিয়মের সাথে অসহযোগ এবং তাদের নিজস্ব বিধি প্রতিষ্ঠার বিরুদ্ধে ভারতীয়দের ঐক্যবদ্ধ হওয়ার লক্ষণ ছিল।
রোয়িং ক্লাবের প্রাথমিক খেলা। সারা বছর বেশ কয়েকটি চ্যাম্পিয়নশিপের আয়োজন করা হয়।
বীচ বল

বীচ বল, সৈকত এবং পানির খেলাগুলির জন্য একটি বায়ুভরা বল। এদের বৃহদাকার ও হালকা ওজনের জন্য এগুলি চালিত করার জন্য সামান্য প্রচেষ্টার প্রয়োজন।
অ্যানেট ফানিসেলো এবং ফ্র্যাঙ্কি আভালন অভিনীত ১৯৬০-এর দশকের সৈকত-থিমযুক্ত চলচ্চিত্রের জন্য এই বলগুলো জনপ্রিয় হয়ে ওঠে। এই সিনেমাগুলির মধ্যে রয়েছে "বীচ পার্টি", "মাসল বীচ পার্টি", "বীচ ব্লাঙ্কেট বিঙ্গো" এবং "হাউ টু স্টাফ এ ওয়াইল্ড বিকিনি"। 
বীচ বলগুলি হাতের আকারের থেকে জুড়ে বা এর থেকেও বড় হতে পারে। এগুলো সাধারণত নরম প্লাস্টিকের এক সেট প্যানেলের হয়ে থাকে, দুটি বৃত্তাকার শেষ প্যানেল সহকারে, একটি মুখস্ফীত ভালবসহ, মুখ বা পাম্প দ্বারা স্ফীত করার জন্য। একটি সাধারণ নকশা হ'ল সাদা ফিতের সাথে পর্যায়ক্রমে উল্লম্ব গাঢ় রঙিন ফিতে। আরো অন্যান্য নকশাও রয়েছে, একক গাঢ় রঙের বীচ বলে প্রচারমূলক বিজ্ঞাপন বা কোম্পানির স্লোগান হিসেবে গ্লোব বা ইমোজি থাকে। 
কিছু নির্মাতারা তাদের বীচ বলের আকার নির্দিষ্ট করে থাকে (যা প্রায়শই ব্যাসের সাথে বিভ্রান্ত হয়), যেমন একটি বায়ুশূন্য বলের এক প্রান্ত থেকে অন্য প্রান্তের দৈর্ঘ্য (প্রায় পরিধির অর্ধেক) বা প্যানেলের দৈর্ঘ্য নির্দিষ্ট করে কাটা ও জুড়ে দেয়া। সুতরাং প্রকৃত ব্যাস হতে পারে প্রায় formula_1 (≈ ০.৬৩৬৬...) নামমাত্র আকারের।
অন্য আকারে বীচ বলও রয়েছে, ছোট থেকে বড় আকারের। এমন বীচ বলও রয়েছে যার ব্যাস বা । 
বিশ্বের বৃহত্তম বীচ বল ৩০ মে ২০১৭ ইংল্যান্ডের লন্ডনে তৈরি হয়েছিল। এটি টেমস নদীর উপর একটি মালবাহী বড়ো নৌকো করে বহন করা হয়েছিল। এটির ব্যাস এটি জুড়ে "বেওয়াচ" শব্দটি লেখা ছিল। এটি ২০১৭ চলচ্চিত্র "বেওয়াচ" প্রচারের জন্য প্যারামাউন্ট পিকচার্স কর্তৃক তৈরি করা হয়েছিল। রেকর্ডটি গিনেস দ্বারা নিবন্ধিত হয়েছিল এবং প্রশংসাপত্র চলচ্চিত্রের অভিনেতাদের দেওয়া হয়েছিল। 
বীচ বলের ক্রীড়াগুলির মধ্যে রয়েছে ওয়াটার পোলো এবং ভলিবল। পেশাদার ক্রীড়াগুলিতে ব্যবহৃত বলের তুলনায় এগুলি অনেক কম ব্যয়বহুল হলেও এগুলি বেশ কম টেকসই, কারণ এদের বেশিরভাগই নরম প্লাস্টিকের তৈরি। কনসার্ট, উৎসব এবং ক্রীড়া ইভেন্টে ভিড়ের মধ্যে বড় বীচ বলগুলি ছোঁড়া হয়। অনেক স্নাতক অনুষ্ঠান চলাকালে বীচ বলগুলিকে একটি দুষ্টামি হিসাবে ব্যবহার করেন এবং ভিড়ে আঘাত করে। ক্রিকেট, বেসবল এবং ফুটবল খেলাগুলিতে ভিড়ের ছেড়ে দেয়া হয় তবে তারা প্রায়শই জব্দ করা হয় এবং সুরক্ষার জন্য ফুটো করে দেয়া হয়। এই ইভেন্টগুলিতে কিছু নিরাপত্তা কর্মী ছিঁড়ে ফেলার পরে বলটির অভ্যন্তর দেখতে পারে, সম্ভবত বীচ বলের অভ্যন্তরে অবৈধ দ্রব্য (যেমন মাদকদ্রব্য ) সন্ধান করা হতে পারে। গার্ডরা এটি করতে পারে যাতে বলটি মাঠে না ঢুকে খেলোয়াড়দের বাধা বা বিঘ্নিত করতে না পারে। এমনটা হয়েছিল ১৯৯৯ সালে আগস্টে ক্লিভল্যান্ড ইন্ডিয়ানস এবং লস অ্যাঞ্জেলেস অ্যাঞ্জেলসের মধ্যে একটি বেসবল খেলায়, যেখানে মাঠে বীচ বলের কারণে বিভ্রান্তির ফলে অ্যাঞ্জেলসের পরাজয় ঘটেছিল। 
এদের হালকা ওজন এবং স্থিতিশীলতার জন্য বীচ বল আদর্শ বল, প্রশিক্ষিত সীলগুলির জন্য, নাকের উপর ভারসাম্য বজায় রাখার জন্য, যা একটি আইকনিক দৃশ্যে পরিণত হয়েছে। বীচ বলগুলি সাঁতারের পোষাকের ফটোগ্রাফিতে এবং সৈকত-থিমযুক্ত ইভেন্টগুলি বা অবস্থান প্রচার বা প্রতিনিধিত্ব করতে ব্যবহৃত একটি জনপ্রিয় উপজীব্য।
ভারতীয় রোয়িং ফেডারেশন

রোয়িং ফেডারেশন অফ ইন্ডিয়া (আরএফআই) () ভারতে রোয়িং খেলার কেন্দ্রীয় সংস্থা। রোয়িং খেলাটি ভারতে জনপ্রিয় করার লক্ষ্যে ১৯৭৬ সালের ৩০ আগস্ট এটি গঠিত হয়েছিল। এটি ভারতীয় অলিম্পিক অ্যাসোসিয়েশন এবং আন্তর্জাতিক রোয়িং ফেডারেশন এবং এশিয়ান রোয়িং ফেডারেশনের সাথে সম্পর্কিত।
ব্রিটিশরা এই খেলাটি এই উপমহাদেশে নিয়ে এসেছিল এবং যেখানে তাদের বসতিগুলির নিকটে উপযুক্ত জল প্রসারিত হয়েছিল সেখানেই এটি আয়োজন করা হয়েছিল। মাদ্রাজ বোট ক্লবের পর কলকাতা রোয়িং ক্লাব ১৮৫৮ সালে, মাদ্রাজ ১৮৬৭ সালে, পুনের রয়্যাল কানাট বোট ক্লাব ১৮৬৮ সালে, ১৯৩৩ সালে করাচীতে করাচি বো্ট ক্লাব, এবং ১৯৩৩ সালে রাঙ্গুন বিশ্ববিদ্যালয় নৌকা ক্লাব প্রতিষ্ঠিত হয়েছিল। এরপরে কলকাতা এবং মাদ্রাজের রোয়িং ক্লাবগুলির দশজন সক্রিয় সদস্য, ভারতে খেলাধুলার জন্য জাতীয় এবং আন্তর্জাতিক মর্যাদার প্রয়োজনীয়তা অনুভব করে, ১৯৭৬ সালের ৩০ আগস্ট ভারতের রোয়িং ফেডারেশন গঠন করেছিলেন। তার পর থেকে আরএফআই গেমটি দেশব্যাপী জনপ্রিয় করে তুলেছে এবং দেশ থেকে স্বতন্ত্র খেলোয়াড় তৈরি করছে। 
এখনও অবধি আরএফআইয়ের অধীনে ২৮ টি অনুমোদিত রাষ্ট্রীয় ও জাতীয় সংস্থা রয়েছে যার মধ্যে ১৯ টি সদস্য, ৬ টি অস্থায়ী সদস্য এবং ৩ টি সহযোগী সদস্য রয়েছে।
কাজেম আলী স্কুল এন্ড কলেজ

কাজেম আলী স্কুল এন্ড কলেজ চট্টগ্রামের ড. মুহম্মদ এনামুল হক সড়কে অবস্থিত একটি বেসরকারি উচ্চমাধ্যমিক শিক্ষাপ্রতিষ্ঠান। শিক্ষাপ্রতিষ্ঠানটি ১৮৮৫ খ্রিষ্টাব্দে কাজেম আলী প্রতিষ্ঠা করেন এবং এটি কোতোয়ালী থানার অন্তর্গত।
কাজেম আলী তৎকালীন মুসলিম সমাজকে শিক্ষায় অগ্রসর করতে ১৮৮৫ সালে চট্টগ্রাম ইংলিশ মিডল স্কুল প্রতিষ্ঠা করেছিলেন। এটি আরো পরে কাজেম আলী স্কুল হিসেবে পরিবর্তিত হয়। ১৮৮৫ সাল থেকে ১৯২১ সাল পর্যন্ত কাজেম আলী এই স্কুলটির প্রধান শিক্ষক হিসেবে দায়িত্ব পালন করেছেন। কাজেম আলী, তৎকালীন জেলা ম্যাজিস্ট্রেটের কেনা জমিতে স্কুলটি তৈরি করেছিলেন। ইংরেজদের বিপক্ষে থাকা স্থানীয়রা শুরুর দিকে তিনবার স্কুলটি পুড়িয়ে দিয়েছিল। ১৯৯১ সাল থেকে কয়েকবার স্কুলটি কাজেম আলীর পরিবারের সদস্যদের দ্বারা দখল করার চেষ্টা করা হয়েছিল।
জামে মসজিদ নেরুল

জামে মসজিদ নেরুল বা "নেরুল আলমি মারকাজ" () ভারতের মহারাষ্ট্রের নতুন মুম্বইয়ের নেরুলে অবস্থিত একটি মসজিদ। এটি নেরুলের প্রাচীনতম, বৃহত্তম মসজিদ এবং নতুন মুম্বইয়ের অন্যতম প্রধান মসজিদ। এটি তাবলিগী জামায়াতের শূরা পরিষদের সদর দফতর হিসাবে ব্যবহৃত হয়। এই মসজিদটি আহমদ লাট, ইব্রাহীম দেওলা, এবং ডাঃ খালিদ সিদ্দিকী কর্তৃক পরিচালিত।
মুহাম্মদ সাদ কান্ধলভি তাবলিগী জামাতের একমাত্র আমির বলে দাবি করলে ২০১৫ সালে তাবলিগী জামাতের নেতৃত্ব দুটি দলে বিভক্ত হয়ে যায়। যার একটি নিজামউদ্দিন মারকাজ মসজিদে সাদ কান্ধলভীর নেতৃত্বাধীন এবং অন্যটি শুরা পরিষদের নেতৃত্বাধীন, যা মহারাষ্ট্রের নেরুলে অবস্থিত।
এই মসজিদটি ১৯৯৫ সালে প্রতিষ্ঠিত হয় এবং সম্প্রতি একটি তিন তলা সম্পন্ন হয়। নামাজের প্রধান কক্ষের ভেতরে কোন স্তম্ভ নেই এবং ২০০০~ মানুষকে দৈনন্দিন নামাজের জন্য এবং ঈদের নামাজে ৫০০০~ লোকের থাকার আছে।
মসজিদটি "'মসজিদ-ই-তাবলীগ"' নামেও পরিচিত এবং ভারতে তাবলীগ জামাতের শুরা দলের সদর দপ্তর হিসেবে ব্যবহৃত হয়।
মসজিদে একটি মাদ্রাসাও রয়েছে যা 'হিদায়াত-উল ইসলাম ট্রাস্ট' দ্বারা পরিচালিত হয়।
রায়উইন্ড ইজতেমা

রায়উইন্ড ইজতেমা () পাকিস্তানের লাহোরের রায়উইন্ড মারকাজে অনুষ্ঠিত একটি বার্ষিক তিন দিনের জামাত।
এই অনুষ্ঠানে প্রতিবছর বিশ্বের হাজার হাজার লোক উপস্থিত হয়। শেষ দিনের দোয়ার পর দলগুলো (তাবলিগ জামাত) গঠিত হয়, যারা বিশ্বের বিভিন্ন প্রান্তে ইসলাম প্রচার করতে যায় এবং পরবর্তী ইজতেমা পর্যন্ত এই প্রক্রিয়া চলতে থাকে। ২০১১ সালে প্রশাসনিক ও সুরক্ষার কারণে সম্মেলনটিকে দুটি পর্যায়ে ভাগ করা হয়েছিল।
চীনা দাবা সমিতি

দেশে অপ্রিয়তার কারণে দাবা খেলাটি ১৯৬২ সালের নভেম্বরে প্রতিষ্ঠিত হওয়ার পর পরই এটি চীনা জিয়াংকি সমিতির অধিভুক্ত হয়। প্রধান বিশ্ব টুর্নামেন্টে চীনা দাবা খেলোয়াড়দের অর্জন এবং চীনে ক্রমবর্ধমান জনপ্রিয়তার কারণে ১৯৮৬ সালে চীনা দাবা অ্যাসোসিয়েশন গঠিত হয়েছিল এবং হংক লিন এ সমিতির সভাপতি হয়েছিলেন। প্রাক্তন মহিলা বিশ্ব চ্যাম্পিয়ন জী জুন ২০১৯ সালে এর সভাপতি নিযুক্ত হন।
সিসিএ জাতীয় অলিম্পিক কমিটির সদস্য এবং ১৯৭৫ সালে আনুষ্ঠানিকভাবে ফিদেতে যোগদান করেছিলেন। এর লক্ষ্য হচ্ছে চীনে দাবা খেলা এবং সাধারণ দাবা খেলার খেলা প্রচার এবং জনপ্রিয় করা, আন্তর্জাতিক পর্যায়ে দেশের প্রতিনিধিত্ব করা, ক্লাব এবং আঞ্চলিক সমিতিগুলির ক্রিয়াকলাপের পাশাপাশি ব্যক্তি ও দলীয় টুর্নামেন্ট এবং চ্যাম্পিয়নশিপের সংগঠন সমন্বিত করা (বিভিন্ন বয়সভিত্তিক বিভাগ)। এটি স্কুলে গেমে অংশগ্রহণকেও উৎসাহ দেয়।
সিসিএ দ্বিবার্ষিক দাবা অলিম্পিয়াড, ওয়ার্ল্ড টিম দাবা চ্যাম্পিয়নশিপ (প্রতি ৪ বছর), এশিয়ান টিম দাবা চ্যাম্পিয়নশিপ, এশিয়ান দাবা গেমস, এশিয়ান ইনডোর গেমস, জাতীয় দাবা সম্মেলন আয়োজন করে। এটি খেলোয়াড়দের প্রশিক্ষণ এবং তহবিলের জন্য অর্থায়ন করে এবং চীন জাতীয় দলে খেলোয়াড় বাছাই করে এবং আর্থিক সহায়তা করে। তাদের জন্য পৃথক টুর্নামেন্টের আয়োজন করে।
জাতীয় দাবা দল সেটআপের একটি তালিকা নীচে দেওয়া হল:
চীনা দাবা সমিতির কর্মকর্তাদের জাতীয় ক্রীড়া কমিটি নিয়োগ দেয় এবং এটি তহবিলও সরবরাহ করে। 
চীনা দাবা সমিতি ১৯৯৩ সালে সিঙ্গাপুরের ব্যবসায়ী জনাব লি সেং টিয়ের কাছ থেকে প্রায় ১.৫ মিলিয়ন মার্কিন ডলার অনুদানের তহবিল পেয়েছিল। এই অনুদানের দশ শতাংশ ছিল চীন কিউইয়ানে দাবা গ্রন্থাগার স্থাপনের জন্য। বাকি ৯০% একটি নির্দিষ্ট অ্যাকাউন্টে জমা দেওয়া হয়েছিল যা থেকে চীনা দাবা সমিতি মূলত প্রশাসনিক পরিচালনা এবং বিদেশী প্রতিযোগিতার জন্য খেলোয়াড় প্রেরণের জন্য আগ্রহ আকর্ষণ করেছিল। ১৯৯৭ সালে, চীনা দাবা সমিতি বার্ষিক ভিত্তিতে তার অন্যান্য কার্যক্রমের তহবিলের জন্য একটি কম্পিউটার ফার্ম প্রতিষ্ঠা করে।
মৎস্য ও প্রাণিসম্পদ মন্ত্রণালয়ের সচিব

মৎস্য ও প্রাণিসম্পদ মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয় বাংলাদেশের মৎস সম্পদ ও প্রাণী সম্পদ নিয়ে কাজ করে। দেশীয় অর্থনীতিতে এ মন্ত্রণালয় গুরুত্বপূর্ণ ভূমিকা রাখে।
সচিব বাংলাদেশের সরকারি প্রশাসনের একজন গুরুত্বপূর্ণ কর্মকর্তা। জনপ্রশাসনের সর্বোচ্চ পদ হলো সিনিয়র সচিব।